شەفەق
نیوز/ ماڕک برایسون دیچاردسون باڵیۆز بەریتانیا لە بەغداد، ئمڕوو پەنجشەممە، گاڵ عراق
دا تا رێککەفتنەیل نوویگ لەباوەت ئاو وەرد دەوڵەتەیل هاوسا ئەنجام بەێد، و دەسخوەشی
لە هەرێم کوردستان کرد ئەرا نواگیریکردن تیرۆر و وەرگریکردن لە خوەی و گشت عراق، و
دووپات لە پاڵپشتیکردن وڵاتەگەی کرد ئەرا چارەکردن گرفتەیل گیرهاتگ ناوبەین هەولێر
و بەغدا کرد.
ریچاردسون
لە پەراویز بەشداریکردنی لە دیدار ئاشتی و سەقامگیری لە خوەرهەڵات ناوڕاس لە زانکۆی
ئەمریکی لە دهۆک وت: گیچەڵ گەورەی ناوچەگە ها کەم ئاوی، و دووپات کرد ک یە گرفتیگ هەرێمیە،
باوجی کاریگەری لەبان ناوچەگە و ئارامیی دیرێد.
وتیش:
ریگری لەی باوەتە هەس، و ئەرک گشتیە کار لەناو یەک تیم مرۆیی بکەن، و بایەتە عراقیەیل
رێز لە پەیوەندیەیل دووانی و بەرژەوەنی هاوبەش وەرد دەوڵەتەیل هاوسا بگرن، و کار ئەرا
گورجکردن رێککەفتنەیل نوویگ وەرد دەوڵەتەیل هاوسا بکەن.
باڵیۆز
بەریتانیا وتیش: دەسدرویژی لەبان بنەمای سەروەری عراق ک ئیرنگە لەلایەن دەوڵەتەیل
هاوسا کریەێد، باوجی من نووڕم ک گرفتەگە فرە لەوە گیچەڵترە، و بایەتە خاوەن کردارەیل
هەرێمی و خاوەن بڕیارەیل هویر وە جەنگکردن تیرۆر بکەن، و ژیانیگ لە ئاشتی و ئارامی
دروس بکەن.
لەباوەت
هەرێم کوردستان، باڵیۆز بەریتانیا وت: هەرێم کوردستان توانا دیرێد بوودە خاوەن کاریگەری
وەهازیگ ئەرا چارەکردن گرفتەیل لە عراق.
باس
رێککەفتن شنگال کرد، ک کوردستانیەیل بەشدار بوین لە واژووکردنی، و لەی باوەتە گورج
بوینە، و وەرگری لە ناوچەگە کردنە لە جەنگ تیرۆر و لە وەرگریکردن لە عراق و هەرێم.
هەمیش
وت: ئیمە بەشداریگ گورجیمن وەگەردیان، و خوازیمن کەناڵەیل نوویگ و ریەیل ئەرا چارەکردن
گرفتەیل ناوبەین هەولێر و بەغدا واز بکەیمن، ک نوای ریەگە گرن، و دووپات کرد ک یە ستراتیژە
گەپەگەس ک لە بەریتانیا پشت وەپی بەسیاگە.
